ئێرە کوورەی دنیاس؟
ک وا و وەهار و واران
لە لێ واز تیەرن !
ئێرە کوورەی دنیاس ؟
ک کیەنییەگان
چۊنە دڵ لیخنن
دی شازایەی مانگ
لۊیەت لۊیەت
لە ناوێیان سناو نیەکەی !
وە ڕاس
ئێرە کوورەی دنیاس؟
ک کوچگەیل
بووێ لە کۊیە نەوردنە !
چەمەگان سەر گووشێیان وە دەریا نیەخوەی !
دارەگان، مەلۊچگەیل لە قەرە نیەیلن !
دەیشتەیل دڵەقرچی ئڕا وەهار نیەکەن !
و جادەیل
هۊچ ڕێوار° شەکەتێگ
وە پەرتخ نیەوەن !
وە داخەو....
وە داخەو....
ئێرە کوورەی دنیاس گ°
کۊیە وە کۊیە ڕەسێگ
من و ت° بەڵام
هۊچ وەخت وە یەک نیەڕەسیم؟
وه ڕاس
ئێرە ئاخر دنیاس...!
مەسعوود قەنبەری
لە پەرتووک: گوورانییەیل وا
